גבריאלה דוריו

גבריאלה דוריו (באיטלקית: Gabriella Dorio; נולדה ב-27 בדצמבר 1956) היא אתלטית איטלקייה בעברה. היא אלופה אולימפית (לוס אנג'לס 1984) ופעמיים ברציפות אלופת האוניברסיאדה (בוקרשט 1981 ואדמונטון 1983) בריצת 1500 מטר.

 ביוגרפיה 
דוריו נולדה וגדלה בווג'אנו שבאיטליה.

1974
באליפות אירופה שנערכה ברומא, בשנת 1974 היא סיימה במקום תשיעי בריצת 1500 מטר בתוצאה של 4:12.7 דקות.

1976
באולימפיאדת מונטריאול (1976) היא סיימה במקום שישי בריצת 1500 מטר בתוצאה של 4:07.27 דקות.

1978
באליפות אירופה שנערכה בפראג, באותה העת צ'כוסלובקיה בשנת 1978 היא סיימה במקום שישי בריצת 1500 מטר בתוצאה של 4:01.25 דקות.

1979
במשחקי הים התיכון שנערכו בספליט באותה העת יוגוסלביה בשנת 1979 היא זכתה בשתי מדליות, זהב וכסף. מדליית זהב בריצת 800 מטר בשיא משחקים חדש של 2:01.78 דקות ומדליית כסף בריצת 1500 מטר בתוצאה של 4:07.07 דקות.

1980
באולימפיאדת מוסקבה (1980) היא סיימה במקום רביעי בריצת 1500 מטר בתוצאה של 4:00.3 דקות ובמקום שמיני בריצת 800 מטר בתוצאה של 1:59.2 דקות.

1981
אלופת האוניברסיאדה
באוניברסיאדה שנערכה בבוקרשט, רומניה בסוף יולי 1981 היא זכתה בשתי מדליות, זהב וכסף. מדליית זהב בריצת 1500 מטר בשיא משחקים חדש של 4:05.35 דקות, לפני דוינה מלינטה מרומניה (4:05.74 דקות) ואולגה דבירנה מברית המועצות (4:06.39 דקות) ומדליית כסף בריצת 800 מטר בתוצאה של 1:58.99 דקות, אחרי דוינה מלינטה (1:57.81 דקות)

1982
באליפות אירופה באולם שנערכה במילנו בתחיחת מרץ 1982 היא זכתה במדליית זהב ריצת 1500 מטר בתוצאה של 4:04.01 דקות, לפני בריגיטה קראוס מגרמניה המערבית (4:04.22 דקות) וביאטה ליביך מגרמניה המזרחית (4:06.70 דקות).

באליפות אירופה שנערכה באתונה, יוון באותה שנה היא זכתה במדליית ארד בריצת 1500 מטר בתוצאה של 3:59.02 דקות, אחרי אולגנה דבירנה שקבעה שיא אליפות חדש של 3:57.80 דקות וזמירה זייצבה (3:58.82 דקות), שתיהן מברית המועצות.

1983
באליפות אירופה באולם שנערכה בבודפשט, הונגריה בתחיחת מרץ 1983 היא סיימה במקום רביעי ריצת 1500 מטר בתוצאה של 4:17.42 דקות.

באוניברסיאדה שנערכה באדמונטון, קנדה בתחילת יולי אותה שנה היא זכתה פעם נוספת במדליית זהב ריצת 1500 מטר בתוצאה של 4:07.26 דקות, לפני דוינה מלינטה (4:07.34 דקות). כחודש לאחר מכן, באליפות העולם הראשונה באתלטיקה שנערכה בהלסינקי, פינלנד בתחילת אוגוסט אותה שנה היא סיימה במקום שביעי בריצת 1500 מטר בתוצאה של 4:04.73 דקות.

1984
אלופה אולימפית
באולימפיאדת לוס אנג'לס (1984) זכתה דוריו במדליית זהב בריצת 1500 מטר בתוצאה של 4:03.25 דקות, לפני דוינה מלינטה (4:03.76 דקות) ומריצ'יקה פואיקה (4:04.15 דקות), שתיהן מרומניה. נוסף לכך, היא סיימה במקום רביעי בריצת 800 מטר בתוצאה של 1:59.05 דקות, 22 מאיות השנייה איטי ממדליית ארד.

1991
במשחקי הים התיכון שנערכו באתונה בתחילת יולי 1991 היא זכתה במדליית ארד בריצת 1500 מטר בתוצאה של 4:10.63 דקות. חודש וחצי לאחר מכן, באליפות העולם שנערכה בטוקיו, יפן בסוף אוגוסט היא סיימה במקום 19 בריצת 1500 מטר בתוצאה של 4:09.34 דקות ובמקום 28 בריצת 800 מטר בתוצאה של 2:07.54 דקות.

תארים והישגים 
במהלך הקריירה של דוריו היא זכתה ב-23 תוארי אליפות איטליה אישיים:
 ריצת 800 מטר: 7 תוארי אליפות (1974–1976, 1980–1983)
 ריצת 1500 מטר: 10 תוארי אליפות (1973, 1976–1984)
 ריצת 800 מטר באולם: 2 תוארי אליפות (1978, 1979)
 ריצת 1500 מטר באולם: 2 תוארי אליפות (1981, 1983)
 ריצת שדה: 2 תוארי אליפות (1976, 1983)

 שיאים אישיים 
אצטדיון
 ריצת 800 מטר: 1:57.66 דקות (1980)
 ריצת 1500 מטר: 3:58.65 דקות (1982)

קישורים חיצוניים

קטגוריה:אתלטיות איטלקיות
קטגוריה:אלופות האוניברסיאדה: אתלטיות
קטגוריה:אתלטיות באולימפיאדת מונטריאול (1976)
קטגוריה:אתלטיות באולימפיאדת מוסקבה (1980)
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות מאיטליה
קטגוריה:רצות 800 מטר
קטגוריה:אלופות אולימפיות: ריצת 1500 מטרים
קטגוריה:ילידות 1956
קטגוריה:איטלקים שנולדו ב-1956